钦定古今图书集成/明伦汇编/官常典/第614卷 > 韦崇
## 钦定古今图书集成/明伦汇编/官常典/第614卷 > 韦崇

按《魏书韦阆传》：“阆从子崇，字洪基。父肃，字道寿。刘义
真镇关中，辟为主簿，仍随义真度江，历魏郡、弋阳二
郡太守，豫州刺史。崇弟十岁父卒，母郑氏以入国，因
寓居河洛。少为舅兖州刺史郑义所器赏，解褐中书
博士，转司徒从事中郎。高祖纳其女为充华嫔，除南
颍川太守。不好发擿细事，常云：‘何用小察，以伤大道’。”
吏民感之，郡中大治。高祖闻而嘉赏，赐帛二百匹。迁
洛，以崇为司州中正，寻除右将军、咸阳王禧开府从事中郎，复为河南邑中正。崇频居衡品，以平直见称。
出为乡郡太守，更满应代，吏民诣阙乞留，复延三年。
在郡九年，转司徒谘议。久之，除华山太守，卒。